তাসির স্রষ্টা সম্বন্ধে নিন্দা সূচক কোন মন্তব্য করেননি। তিনি কখনোই কোরান, নবী হজরত মোহাম্মদ (সঃ) বা ইসলামকে অপমান করেননি, কিন্তু তারপরেও তাকে ব্লাসফেমি আইনের কারণে মরতে হল, তার মতে যে আইন “মানুষের সৃষ্টি”। গর্ভনর তাসিরকে হত্যা করা হয়, কারণ তিন পাঁচ সন্তানের জননী এক মহিলার মৃত্যুদণ্ড রদ করার আহ্বান জানিয়েছিলেন। একটি বিশেষ অবস্থান গ্রহণ করার কারণে, তাকে শরীরে সাতাশটি বুলেট গ্রহণ করতে হয়। এই খুন, ক্ষমতা এবং কর্তৃত্বের লোভে ইসলাম এবং কোরানের অপব্যবহারকে তুলে ধরে। এই রকম আচরণকে উৎসাহ প্রদান করার মধ্যে দিয়ে আমরা আইনের শাসন কাজ করে না, এমন একটি রাষ্ট্রকে তৈরি করছি, যেখানে লোকজন সামান্য মতপার্থক্যের কারণে একে অপরের গলা কেটে নিতে পারে। এটাই কি কোরানের বাণী? ইসলাম কি আমাদের এটাই শিক্ষা দেয়? কি ভাবে একজন মানুষ আরেকজনের মৃত্যুতে উল্লাস প্রকাশ করতে পারে?